  ИА «Удмуртия» Майя Бывальцева 17-тӥ оштолэзе Ижкаре рок-крезьгурасьёс «СерьГа» но «Пилот» группаос лыктозы. Концерт (16+) крезьгуро но патриот мылкыдо «ZаРоссию» марфон улсын ортчоз. Со сярысь Удмуртиысь тӧролэн но кивалтэтлэн пресс-службазы ивортӥз. Озьы ик сцена вылэ Ижкарысь «Сны Африканца» потоз. Концерт «Мой Порт» вузкарон центр вӧзьын ортчоз. Учкисьёсты 16 часысен возьмало, пыронэз эркын. Быдэс ӝыт ӵоже площадкаын карысь ӟечлэсьтӥсь огазеяськонъёслэн ивортодэт стдендъёссы ужалозы. Отысь тодыны луоз, кызьы соослэн ужзы борды итӥськыны. Программа «Свет наших сердец» огъяросси эстафетаен йылпумъяськоз. Ижкар - «ZаРоссию» ӵектослэн маршрутысьтыз тямысэтӥез кар. Концертъес 5-тӥ куартолэзёзь вань федерал округъёсын ортчозы. Озьы ик 17-тӥ оштолэзе 10 часысен 16 часозь Ижкарысь егитъёс «Знание»росси огазеяськонлэн лекциосаз пыриськыны быгатозы. Форумлэн программаеныз тодматскыны но пусйиськыны татын луоз. Тегъёс: Ижкар Лулчеберет крезьгур Удмуртия  